Õpetajate Leht

Mondo Maailmakooli suvekool
2024-08-15 00:00 - 2024-08-16 23:59, 2024-08-12 00:00 - 2024-08-13 23:59 (Europe/Tallinn)
Maailmahariduse suvekoolid keskenduvad rände teemadele
Mondo Maailmakooli kaks suvekooli kutsuvad looduskaunis kohas maailmahariduse teemadele mõtlema ning annavad osalejatele teadmised ja meetodid, kuidas Eestisse rännanud lapsi ja noori paremini toetada. Seda eriti sundrände ning (sõja)põgenike puhul. Lisaks toimub demokraatiatrenn.
„Maailmakooli suvekoolid on juba traditsiooniks kujunenud mõnusad kokkusaamised, kus vabas ja turvalises õhkkonnas küsida kriitilisi küsimusi ja leida kaasamõtlejaid, kellega koos viia maailmahariduse üleilmsed teemad laste ja noorteni,“ ütles maailmakooli juht Maria Sakarias.
Alus- ja alghariduse õpetajate suvekoolis 12. ja 13. augustil keskendume rände- ja pagulasteemade käsitlemisele nooremate õpilastega. Sundränne on äärmiselt tundlik teema, seda enam, et viimastel aastatel on meie koolidesse ja lasteaedadesse jõudnud (sõja)põgeniku taustaga õpilasi rohkem kui kunagi varem. Anname õpetajatele kaasa meetodid ja julguse lastega teemat käsitleda.
Ka üldhariduse õpetajatele suunatud suvekoolis 15. ja 16. augustil räägime rändest, lähenedes sellele lõimumise, kohanemise ja ühiskonna sidususe vaatepunktist. Eelkõige pöörame tähelepanu Ukraina põgenike vastuvõtuga seotud küsimustele. Pärast teooria omandamist võtame sportliku suuna ja asume praktiseerima demokraatiatrenni metoodikat.
Suvekoolid toimuvad kaunis Mokko maahotellis Jõgevamaal ning oodatud on kõik huvitatud haridustöötajad.
Rohkem infot ja registreerimine maailmakool.ee veebis või maailmakooli sotsiaalmeediakanalites.

Suveseminar “Süsteemsus ja kvaliteet andekate hariduses”
2024-08-15 00:00 - 23:59
Talendikeskuse suveseminar “Süsteemsus ja kvaliteet andekate hariduses”
15.augustil toimub Viljandi Gümnaasiumis (Hariduse 2) MTÜ Eesti Talendikeskuse traditsiooniline suveseminar.
Hiljuti avaldati HTMi koduehel MTÜ Eesti Talendikeskuse raport ettepanekutega andekuse ja andeka õppija defineerimiseks Eesti haridussüsteemis kõigil haridusastmetel ja -liikides (vt https://hm.ee/sites/default/files/documents/2024-06/Andekuse%20m%C3%B5iste.pdf)
Suveseminaril arutleme nende definitsioonide rakendamise üle. Fookuses – kuidas saavutada süsteemsus andekate toetamisel nii haridusasutuse kui ka KOV /hariduspiirkonna tasandil. Sellega haakuvad otseselt andekate hariduse kvaliteedi hindamisega seonduvad küsimused.
Kuuleme ettekandeid Pärnu, Viljandi, Võru ja Saksamaa kogemustest ja arutleme sidusrühmade rolli üle andekate hariduse kvaliteedi tagamisel. Tutvustame ka käesoleval õppeaastal kaitstud andekusalaseid teadustöid. Tavapäraselt kuulutatakse suveseminaril välja „Talenditäht 2024“ laureaat.
Seminarist oodatakse osa võtma haridusasutuste juhte, KOVides haridusküsimustega tegelevaid ametnikke, tugispetsialiste, pedagooge ja lapsevanemaid – kõiki, kes hoolivad, et meie laste ja noorte anded saaksid parimal viisil märgatud ja toetatud.
Seminar on tasuta, toetab haridus- ja teadusministeerium. Seminaril osalemisest palume teada anda hiljemalt 7. augustiks lingil https://forms.gle/xbo7NG6zDBWsTNmf9

Miks.ee suvekool teaduse populariseerijatele
2024-08-14 08:00 - 2024-08-15 17:00
Miks.ee suvekool teaduse populariseerijatele

14. august kl 08:00 – 15. august kl 17:00

Suvekooli veebileht www.miks.ee/suvekool
Registreerimisvorm www.etag.ee/suvekool

Informaatikaõpetajate suvekool
2024-08-14 00:00 - 2024-08-16 23:59
Informaatikaõpetajate suvekool 2024
Informaatikaõpetajate suvekool toimub tänavu viiendat korda, seekord Tallinnas 14.–16. augustini. Kahel esimesel päeval on ettekanded ja töötoad Tallinna Ülikoolis, viimasel päeval aga TalTechis.
Seekord on osalema oodatud ka kutsekoolide informaatikaõpetajad ja kõrgkoolide informaatika õppejõud, tehnoloogia huviringide juhendajad, informaatikaõpetajaks õppivad magistrandid, aga ka informaatika lõimingust huvitatud teiste ainete õpetajad. Suvekoolis osalemine on tasuta tänu IT Akadeemia toetusele.
Esmakordselt on kavas rahvusvahelise kogemuse jagamise sessioon, milles on ettekanded informaatikaõppest Soomes, Lätis ja Leedus.
Palume informaatikaõpetajatel ja õppejõududel tuua suvekooli ka oma õpilased, kes tutvustaks liftikõne vormis oma uurimistööd või arendusprojekti. Parimaid õpilaste ja tudengite projekte autasustatakse.
Suvekooli kava ja registreerumisvormi leiate veebilehelt bit.ly/inf24suvekool.

Keelekümbluskooli õpetajate suvekool
2024-08-13 00:00 - 2024-08-14 23:59
Iga õpetaja on keeleõpetaja
Eesti Keele kui Teise Keele Õpetajate Liit kutsub nii kogenud kui ka alles LAK-õppe ja keelekümblusega alustavaid pedagooge keelekümbluskooli õpetajate suvekooli 13. ja 14. augustil.
Eesmärk: toetada õpetajate professionaalset arengut ning pakkuda ühtsus- ja õlatunnet üleminekul eestikeelsele õppele.
Fookusteemad:

õpetajate professionaalse arengu toetamine,
LAK-õpe ja keelekümblus,
eestikeelsele õppele üleminekut toetavad tegevused, sh õppevara ja -materjalid.

Liit on Haridus- ja Teadusministeeriumi strateegiline partner 2022–2024.
Suvekooli REGISTREERIMINE.
Kava (täpsustub) ja registreerumine https://eestikeelteisekeelena.eu/

Rahvusvaheline noortepäev
2024-08-12 00:00 - 23:59
12. august – rahvusvaheline noortepäev.

Ühenduste suvekool „Digididaktika“
2024-08-08 00:00 - 2024-08-10 23:59
8.–10. august – ühenduste suvekool „Digididaktika“, kevadine koolitussari. Haridusühenduste kestlikkuse ja kompetentside toetamine.

Suveseminar „Koostöö lapse lugemise toetamisel“
2024-08-05 00:00 - 2024-08-07 23:59
ERÜ Kooliraamatukogude sektsiooni suveseminar „Koostöö lapse lugemise toetamisel“ toimub sel aastal koostöös ERÜ Lasteteenindus toimkonnaga, 5.–7. augustini Harjumaal Kosel.

Eesti Sotsiaalpedagoogide Ühenduse suvekool
2024-08-05 00:00 - 2024-08-06 23:59
Eesti Sotsiaalpedagoogide Ühenduse suvekool toimub 5. ja 6. augustil maalilises Viljandis. Suvekooli teema on “Eneseregulatsioonist enesejuhtimiseni”.
Külastame Viljandi Perepesa, Sergei Drõgini juhtumisel toimub viha valitsemise töötuba, teisel päeval toimuvas töötoas saavad osalejad täiendada oma tööriistakohvrit eneseregulatsiooni arengut toetavate praktikatega, mida klienditöös kasutada. Suvekoolis osalemine ööbimisega Grand Hotel Viljandi 2-inimese toas maksab 160 eurot, osalemine ööbimiseta 110 eurot. Rohkem infot ja registreerumine Eesti Sotsiaalpedagoogide Ühenduse kodulehel sotsiaalpedagoogid.ee, ESPÜ Facebooki lehel või viktoria.latova@gmail.com.

Suveseminar „Selged sõnumid“
2024-07-09 00:00 - 2024-07-11 23:59
9.–11. juuli – Eesti Lasteaednike Liidu suveseminar „Selged sõnumid“ Tartus.

Uue aabitsa "Sõnasööbiku jälgedel" tutvustus
2024-06-17 13:00 - 2024-06-19 14:30, 2024-06-14 13:00 - 14:30
Uue aabitsa “Sõnasööbiku jälgedel” tutvustus
14. juunil 2024 kl 13.00–14.30 Tallinna Reaalkooli aulas
17. juunil 2024 kl 13.00–14.30 Pärnu Keskraamatukogus
18. juunil 2024 kl 13.00–14.30 Tartu Loodusmajas
19. juunil 2024 kl 13.00–14.30 Jõhvi Põhikoolis
Raamatu “Piia Präänik ja Sõnasööbik” autor Kairi Look räägib aabitsa alusteksti sünniloost. Aabitsa autor Katri Sild tutvustab aabitsakomplekti ning peamiseid läbivaid põhimõtteid. Osalejatel on võimalik lähemalt tutvust teha aabitsa, töövihiku ja kirjavihikuga, samuti komplekti juurde kuuluvate lisamaterjalidega.
Huvilistel palume sobiv esitlusaeg ja -koht välja valida ning end kirja panna SIIN.

Õppekava infotund veebis: eripedagoogika ja logopeedia
2024-06-14 15:00 - 16:00
Õppekava infotund veebis: eripedagoogika ja logopeedia
Eripedagoogika ja logopeedia õppekava infotund toimub veebis 14. juunil 2024 a kl 15.
Infotunnis osalevad programmijuht Pille Häidkind, logopeedia lektor Lagle Lehes, eripedagoogika nooremlektor Kaja Pastarus ja õppekorralduse spetsialist Mari Pärn.

Registreeri end infotundi veebivormis.
Liitu infotunniga Zoomis.

Infotunni teabe leiab ka Facebookist.
Instituudi kõikide õppekavade infotundide info leiad kodulehelt.
Loe kodulehelt eripedagoogika ja logopeedia bakalaureuseõppe ja magistriõppe õppekavale sisseastumise kohta.

Noore õpetaja motivatsioonilaager
2024-06-14 00:00 - 2024-06-15 23:59
Noore õpetaja motivatsioonilaager tuleb taas
Eesti Haridustöötajate Liit (EHL) jätkab traditsioonilise ürituste sarjaga, mis on mõeldud õpetajakutset omandavatele tudengitele ning kuni kolm aastat tööl olnud õpetajatele. Noore õpetaja motivatsioonilaager on kahepäevane sündmus, kus ühendame meeldiva kasulikuga.
Kuulata saab põnevaid ettekandeid, kaasa lüüa inspireerivates töötubades ning sundimatus õhustikus oma ametikaaslastega mõtteid vahetada ja uusi tutvusi luua. Esimese päeva õhtul ei puudu ka saun ja loomulikult saab kõhu täis ja öömajale ka.
Vahva aeg inspireerivate inimestega
Et vaim püsiks virge, oleme alati valinud toimumiskohaks mõne looduskauni paiga. Sedakorda koguneme Viljandimaal maalilises Vanaõue puhkekeskuses. Põhja-Sakala vallas Navesti jõe ääres asuv puhkekeskus võõrustab meid 14. ja 15. augustil.
Ei tasu muretseda, et peab terve aeg ainult klassiruumis istuma ja vaba aega on napilt. Kogu sündmuse eesmärk ongi mõnusas õhkkonnas asjalikult, kuid ka vabamas vormis kohtuda.
Eelmise aasta tagasisidest paar näidet, mis annavad hästi edasi emotsioone.
„Väga tore oli kolleegidega tutvuda ja teada saada palju vajalikku oma tulevaseks uueks põhitööks. Aitäh teile korraldamast!“
„Suur aitäh! See laager võiks kaasata palju rohkemaid! Samas oli muidugi mõnusalt paras seltskond.“
„Minu jaoks oli kõik väga huvitav. Töötoad enesehoiu kohta olid eriti vajalikud, alati on hea kuulda kogenenumate kogemusi ja seda ka, et sa ei pea olema alati perfektne.“
Eks iga aasta loome uute inimestega uusi emotsioone ja vahvaid mälestusi, tule sinagi meiega!
Pane end varakult kirja!
Laagrist võivad osa võtta kõik eelnimetatud tingimustele vastavad huvilised, ka need, kes ei ole EHL-i liikmed. Küll aga on meie liikmetele osalemine tasuta.
Mitteliikmele maksab üritusel osalemine 100 eurot (sisaldab koolitusi, majutust, toitlustust), tasuda tuleb see ettemaksuna enne motivatsioonilaagri algust. Loomulikult saab osaleja eest tasuda ka tubli tööandja. Kohtade arv on piiratud, seega ärge jätke otsustamist viimasele hetkele, vaid registreerige end varakult!
Selleks tarvilik info on leitav nii reklaami QR-koodi skaneerides kui ka Eesti Haridustöötajate Liidu kodulehelt.
Seega kohtume juba 14. ja 15. augustil Vanaõuel!
Lisaküsimuste tekkimisel võite meiega alati ühendust võtta ehl@ehl.org.ee.
Eesti Haridustöötajate Liit

Koolivaheaeg
2024-06-13 00:00 - 2024-08-31 23:59
Koolivaheaeg 13. juunist 31. augustini (v.a lõpuklassid).

Õppekava infotund veebis: kutseõpetaja
2024-06-11 16:00 - 17:00
Õppekava infotund veebis: kutseõpetaja
Kutseõpetaja õppekava infotund toimub veebis 11. juunil 2024 a kl 16.
Infotunnis osalevad programmijuht Liana Roos ning õppejõud Diana Eller ja Karmen Trasberg.

Registreeri end infotundi veebivormis.
Liitu infotunniga Zoomis.

Infotunni teabe leiab ka Facebookist.
Instituudi kõikide õppekavade infotundide info leiad kodulehelt.
Kutseõpetaja õppekavale sisseastumise kohta loe kodulehelt.

Virtuaalne sisseastumise infopäev
2024-06-10 11:00
Virtuaalne sisseastumise infopäev 10. juunil
10. juunil kell 11 ootame sind Tartu Ülikooli virtuaalsele infopäevale, kus räägime lähemalt sisseastumise tingimustest ja ülikoolis õppimisest. Muu hulgas saad teada,

milline on sisseastumise ajakava,
mis on SAIS ja kuidas selles avaldusi esitada,
millised dokumendid tuleb esitada,
millised on vastuvõtutingimused,
kes saab ülikooli astuda eritingimustel,
mida peaks teadma tasuta õppimise tingimustest,
millal teeb ülikool vastuvõtuotsused,
mida tuleb sisseastumisajal veel silmas pidada.

Lisaks on sul nii enne üritust kui ka otseülekande ajal võimalik esitada küsimusi.
Kõikide infopäevale registreerunute vahel loositakse välja kolm tudengi stardipaketti.
Rohkem lisainfot leiad Tartu Ülikooli kodulehelt.

TKG Fest
2024-06-10 10:00 - 14:00
Kogukonnaüritus TKG Fest 2024
10. juunil toimub Kunstigümnaasiumi koolipere õppeaastat kokku võttev kogukonnaüritus TKG Fest 2024. Suurürituse raames toimub paralleelselt 34 erinevat põnevat ja harivat töötuba, mis teeb suvevaheaja ohutusele ja ohtude ennetusele suunatud festivalipäeva töötubade koguarvuks 170.
TKG Fest on Tallinna Kunstigümnaasiumi kogukonnaüritus, mille eesmärk on võtta kokku lõppev õppeaasta ning teha töötubades ohutus- ja terviseteemadele tähelepanu juhtides hariv sissejuhatus turvaliseks suvevaheajaks. Soovime juhtida nii õpilaste kui ka lapsevanemate ja teiste kogukonnaliikmete tähelepanu ohutu suvepuhkuse loomisele.
Meil on suur heameel, et TKG Fest 2024 töötubade toimumisse annavad oma panuse Kunstigümnaasiumi õpetajad ja 25 erinevat koostööpartnerit, kelleks on: Päästeamet, Swedbank Eestis, Tallinna Munitsipaalpolitsei Amet, Sisekaitseakadeemia vanglateenistuse kolledž, Eesti Pank, Tallinna Tervishoiu Kõrgkool, Politsei- ja Piirivalveamet, Põhja-Tallinna Noortekeskus, Eesti Gaidide Liit, Tarbijakaitse ja Tehnilise Järelevalve Amet, Lastekaitse Liit, Häirekeskus, Lasteabi, Eesti Töötukassa, Põllumajandus- ja Toiduamet, Naiskodukaitse, Tallinna Kiirabi, Eesti Naabrivalve, Eesti Rahvusraamatukogu, JJ-Street Company, seksuaaltervis.ee, Teeme Ära SA ja Tallinna Strateegiakeskus, RMK, Une coach Timo Oja, Tallinna Vabatahtlik Merepääste – Tallinn SAR.
Ajakava:
10.00 avasõnad
10.10–1300 klassipõhised tegevused töötubades
13.05 ühine liikumistegevus
13.10 esineja
Festivalipäeva lõpetab Eesti Muusikaauhinnad 2024 aasta Hip-Hop/Rap Artist villemdrillem.
Täpsem info koostööpartnerite ja toimuvate töötubade kohta on leitav TKG Fest 2024 ürituse postitustest: https://www.facebook.com/events/414856514682634.
Liikumiste ja asendiplaan: https://tallinnakoolid-my.sharepoint.com/:x:/g/personal/magnus_liir_kunst_edu_ee/EXPvPGObQ1VCk4mPSr01xIwB8iI-2i0V1arj1gxe4ady-Q?e=0bUHHS
TKG Festil kohtume!
TKG Fest 2023 pälvis Tallinna noorsootöö tunnustuskonkursil “Suured teod” äramärkimise kategoorias “Suured teod Tallinna noortele”.

Õpetajate Ühenduste Koostöökoja suvekursus
2024-06-10 00:00 - 2024-06-11 23:59
10. ja 11. juunil Õpetajate Ühenduste Koostöökoja suvekursus Jõhvis.

Energia avastuskeskuse perepäev
2024-06-08 11:00 - 16:00
10 aastat avastusrõõmu! Tähistame Energia avastuskeskuse taasavamisest perepäevaga laupäeval, 8. juunil kella 11–16. Kavas on tegemisi nii suuretele kui ka väikestele: teadusteatri etendusi, planetaariumifilme, põnevaid töötubasid, demonstratsioone, pop-up kohvik ja muusikalised etteasted. Rohkem infot www.energiakeskus.ee

Maakoolide hariduskonverents „Maailma parim haridus maal“
2024-06-08 00:00 - 23:59
III maakoolide hariduskonverents „Maailma parim haridus maal“
Avinurme Haridusfoorum ja Eesti Lastevanemate Liit kutsuvad maapiirkondade hariduselu tulevikus kaasa rääkimisest huvitatud haridustöötajaid, lastevanemaid, õpilasi ja omavalitsuste esindajaid juba traditsiooniliseks saanud suvehaku sündmusele. Selle aasta konverents toimub Avinurmes laupäeval, 8. juunil ja nagu ikka on oodata positiivset suhtumist, tublide tunnustamist, haritud asjatundjate sõnavõtte ning endiste ja praeguste ministrite tuliseid väitlusi.
Tavaks saanud moel juhatab konverentsi sisse säravate maakoolide tunnustamine. Koostöös aasta kooli konkursiga anname meened üle sel aastal parimate hulka jõudnud maakoolidele, kes seejuures oma koolielu tutvustavad.
Konverentsi akadeemiline osa on üles ehitatud kahele arutelule. Esimese teemaks on maaelu tulevik ja küsimus sellest, milliseid väärtusi peaks kandma maakool, et teda ümbritseva kogukonna elu oleks täisväärtuslik. Teema juhatab sisse Kilingi-Nõmme Gümnaasiumi juht Erli Aasamets ning temaga ühinevad aruteluks „Kuhu elu kutsub?“ endine regionaalminister Madis Kallas, Eesti külaliikumise Kodukant juhatuse liige Tanel Talve ja Häädemeeste Keskkooli direktor Aule Kink.
Teine aruteluteema on haridussüsteemi rahastamine ja selle juhatab sisse Eesti Linnade ja Valdade Liidu juht Veikko Luhalaid. Tema ettekanne aitab mõista, millisel määral sõltub kohaliku omavalitsuse tulevik ja areng haridusest. Edasine arutelu „Kas kõik on peades kinni?“ käsitleb nn hariduse pearaha ja otsib võimalikku alternatiivi. Arutelus osalevad praegune haridusminister Kristina Kallas, endine haridusminister Tõnis Lukas, Avinurme Gümnaasiumi juht Aimar Arula ja muidugi ka Veikko Luhalaid.
Esinejateks on asjatundjad, kes suudavad näha tervikut ja oskavad vajadusel sellest olulisi detaile välja noppida. Saali ootame publikut, kel siiras soov selliste esinejatega ühiselt tulevikuvisiooni üle arutleda. Moderaatoritena vahendavad dialoogi Avinurme Gümnaasiumi hoolekogu juht Marge Pärn ja Eesti Lastevanemate Liidu juhatuse esimees Kiur Lootus.
Konverentsil saab osaleda nii Avinurmes kui ka veebi kaudu. Registreerimine kodulehel www.maakoolid.ee.

Eesti Alushariduse Juhtide Ühendus suveseminar
2024-06-06 00:00 - 2024-06-07 23:59
6. ja 7. juuni – Eesti Alushariduse Juhtide Ühendus (EAHJÜ) suveseminar Tallinnas.

Tartu XII Võimlemispidu "Emajõe kaldal"
2024-06-04 19:00 - 21:00
Tartu laululaval toimub 4.juunil algusega kell 19.00 Tartu XII Võimlemispidu “Emajõe kaldal”. See suurejooneline sündmus toob kokku võimlejad üle kogu Lõuna-Eesti, ent osalejaid tuleb kaugemaltki.
Järjekorras juba kaheteistkümnendat korda toimuv võimlemispidu kannab tänavu koondnime “Emajõe kaldal”, mille on lahti mõtestanud luuletaja ja kirjanik Lauri Räpp järgmiselt:
Tartu on Emajõelinn.
Meie elu siin on nagu jõgi – ta voolab ja on katkematus muutumises. Ometi on midagi, mis ajatult sama.
See on armastus oma kodulinna vastu. Kõige puhtam ja ilusam tunne, mis inspireerib ja innustab ning paneb tartlasi ikka ja jälle looma.
Põlvest põlve.
Ajast aega.
Lähme liigume koos mööda Emajõe kaldaid ja läbi Tartu linnaosade.
Voolame koos olnust olevikku.
Koos tudengite ja teadlastega.
Onu Eskimo ja Tartu vaimu jälgedes.
Mööda jõge ja piki Emajõe kaldaid nii jalgsi kui jalgratastel ja suuskadel.
Tulge ja rändame koos läbi Tartu ajaloo.
Läbi lume ja suvede. Ammumöödunud aegadest tänasesse.
Võimlemispeol osaleb ligikaudu 2000 liikujat erinevatest vanusegruppidest, tuues kokku 130 erinevat rühma, klassi ja kollektiivi ning neid toetavad 110 õpetajat, treenerit ja juhendajat. Osalejate vanus varieerub mõnest kuust kuni 75+ eluaastani. Võimlemispidu ühendab erinevad vanused ning üheskoos saavad liikumisest rõõmu tunda kõik inimesed sõltumata nende soost või east. Esmakordselt on peost osa võtmas ka Tartu Maarja Kooli ja Tartu Pärli Kooli lapsed ja noored.
Õhtu jooksul tulevad esitusele 18 kava, millest suurem osa on just võimlemispeo jaoks loodud. Oma etteastetega astuvad üles ka külalisesinejad, sh näiteks TRUMMISHOW, milles teevad kaasa Siim Jõgioja ning Sinised Trummid. Lisaks näitavad oma oskuseid Akrose osavad trikitajad, rahvatantsuansambel “Tantsutallad”, võimlemisklubi Janika Võru ja Ülenurme Võimlemisklubi.
Vahetekstide autoriteks on Lauri Räpp ja tekstid luges sisse Rasmus Kull.
Tartu XII Võimlemispeo “Emajõe kaldal” kunstiline juht on Marju Asarov ning peakorraldajad Sirje Eomõis ja Ebe Kalja. Väravad avatakse kell 17.00. “Tasub tulla kohale juba varem, et nautida kogu laululava atmosfääri ning leida mugavad kohad, kust on hea peost osa saada” ütles võimlemispeo peakorraldaja Ebe Kalja. “Ka tühja kõhu pärast ei pea muretsema, kohapeal on kõik saadaval, tulge kogu perega ja veetke siin üks tore õhtu” lisas Kalja.
Piletid Tartu XII Võimlemispeole on müügil eelmüügis Piletitasku.ee veebilehel ning kohapeal sularahas enne peo algust laululava väravates.

AjalooLASTE õpiku esitlus Tallinnas, Tartus ja Pärnus
2024-06-03 14:00 - 2024-06-05 15:30
AjalooLASTE õpiku esitlused Tallinnas, Tartus ja Pärnus
3. juunil kella 14.00–15.30 Suurgildi hoones (Pikk 17, Tallinn)
4. juunil kella 14.00–15.30 Tartu Ülikooli muuseumis (Lossi 25, Tartu)
5. juunil kella 14.00–15.30 Pärnu muuseumis (Aida 3, Pärnu)
Trükisooja õpikut tutvustab autor Maarja Merivoo-Parro. Ta avab kirjutamise tagamaid ja tutvustab õpiku temaatikat, mis katab nii maailma kui Eesti ajaloo muinasajast tänapäevani. Ühiselt uuritakse läbi ka õpiku ja töövihikuga seotud lisaväärtused: koomiksid, podcastid, videoklipid ning õpetajate lisalehed.
Huvilistel palume sobiv esitlusaeg ja -koht välja valida ning end kirja panna SIIN.

Lastekaitsepäev
2024-06-01 00:00 - 23:59
Rahvusvaheline lastekaitsepäev.

VHK keelpilliorkestri hooaja lõppkontsert
2024-05-30 19:00 - 21:00
VHK keelpilliorkester annab hooaja lõppkontserdi Viimsi Artiumis
Vanalinna Hariduskolleegiumi keelpilliorkester ja dirigent Rasmus Puur lõpetavad sel neljapäeval, 30. mail kontserthooaja Viimsi Artiumis. Kontserdil „Tabula rasa“ kõlab Arvo Pärdi, Pjotr Tšaikovski ja Myroslav Skoryki looming. Soleerivad Harry Traksmann, Robert Traksmann ja Marrit Gerretz-Traksmann.
Lõppeval hooajal toimus VHK keelpilliorkestril 44 erinevat üleastumist 11 maakonnas, ilmus orkestri neljas CD-plaat Ester Mägi muusikaga ning osaleti Valter Ojakäärule pühendatud Tallinna Linnateatri menukas kontsertlavastuses “Õhtu rannal”. Lavalaudu jagasid noored orkestrandid viiuldaja Hans Christian Aaviku, bass Ain Angeri, Eesti Rahvusmeeskoori, säravate lauljate Liisi Koiksoni, Mari Jürjensi, Karmen Rõivassepa, Priit Võigemasti, Vaiko Epliku ning näitlejate Hele Kõrve, Sandra Uusbergi, Evelin Võigemasti, Andero Ermeli, Indrek Ojari, Rain Simmuli, Mart Toome ja Kaspar Velbergiga.
„Lõppev hooaeg on VHK keelpilliorkestri jaoks olnud kindlasti üks rikkalikumaid, mis meil on olnud ja mis üldse saab olla. Töötada koos eesti klassikalise muusika absoluutsete tippudega, sekka minna süvitsi Rudolf Tobiase ja Ester Mägi loominguga, vahele eesti levimuusika kullafondi avastamine ja koostöö praeguste popp- ja džässmuusika säravate muusikutega on olnud väga meeldejääv ning kirgas aeg,” sõnab orkestri dirigent Rasmus Puur. „Praegu on see kõik veel nii värske, et ilmselt selle hooaja selginemine ja adumine toimub alles mõne aja pärast.”
Viimsi Artiumi suures saalis toimuva hooaja lõppkontserdi kavas kõlavad Arvo Pärdi topeltkontsert „Tabula rasa“, Pjotr Tšaikovski „Serenaad“ ning Ukraina helilooja Myroslav Skoryki „Meloodia“. Kontserdil soleerivad Harry Traksmann ja Robert Traksmann viiulil ning Marrit Gerretz-Traksmann klaveril.
Dirigent Rasmus Puur märgib, et töötamine Pärdi muusika kogenud esitajate on noortele suur võimalus. „Oleme Pärdi muusikat esitanud ka varem, kuid mitte tema tintinnabuli üht tippteost „Tabula rasa”. Seda teha koos perekond Traksmannitega on suur au ja rõõm. Katsume olla nende väärilised.”
Kontserdipiletid on saadaval Piletikeskuses ja kohapeal.
VHK keelpilliorkester on 26-liikmeline Vanalinna Hariduskolleegiumi muusikakooli õpilastest koosnev orkester, mis loodi 1996. aastal. Orkestris musitseerivad noored vanuses 15–20 eluaastat ning repertuaar koosneb pea ainult eesti muusikast alates Cyrillus Kreegist, Heino Ellerist ja Veljo Tormisest kuni Tõnu Kõrvitsa, Margo Kõlari ja Pärt Uusbergini. Välja on antud neli autoriplaati Cyrillus Kreegi, Mart Saare, Veljo Tormise ja Ester Mägi loomingust.
Orkester on koostööd teinud mitmete inspireerivate muusikutega eri žanreist: alates Hans Christian Aavikust, Riivo Kallasmaast, Johan Randverest, Marten Altrovist, Theodor Sinkist, Reinut Tepist lõpetades Mari Kalkuni, Liisi Koiksoni, Mari Jürjensi, Vaiko Epliku, Jaan Pehki ja Jarek Kasariga. Orkestriga töötavad lisaks tunnustatud interpreedid Madleen Kristen Alasi, Mari Targo, Rain Vilu ja Villu Vihermäe.

Õppekava infotund veebis: koolieelse lasteasutuse õpetaja
2024-05-30 14:00 - 15:00
Õppekava infotund veebis: koolieelse lasteasutuse õpetaja
Koolieelse lasteasutuse õpetaja õppekava infotund toimub veebis 30. mail 2024 a kl 14.
Infotunnis osalevad programmijuht Irja Vaas, nooremlektor Kristel Ruutmets ja õppekorralduse spetsialist Jana Kuremägi.

Registreeri end infotundi veebivormis.
Liitu infotunniga Zoomis.

Infotunni teabe leiab ka Facebookist.
Instituudi kõikide õppekavade infotundide info leiad kodulehelt.
Koolieelse lasteasutuse õpetaja õppekavale sisseastumise kohta loe kodulehelt.

Õppekava infotund veebis: humanitaar- ja sotsiaalainete õpetamine põhikoolis
2024-05-28 14:00 - 15:00
Õppekava infotund veebis: humanitaar- ja sotsiaalainete õpetamine põhikoolis
Humanitaar- ja sotsiaalainete õpetamine põhikoolis õppekava infotund toimub veebis 28. mail 2024 a kl 14.
Infotunnis osalevad programmijuht Liina Lepp ja õppekorralduse spetsialist Ranet Rõõmussaar.

Registreeri end infotundi veebivormis.
Liitu infotunniga Zoomis.

Infotunni teabe leiab ka Facebookist.
Instituudi kõikide õppekavade infotundide info leiad kodulehelt.
Humanitaar- ja sotsiaalainete õpetamine põhikoolis õppekavale sisseastumise kohta loe kodulehelt.

Teaduskohvik
2024-05-27 18:00 - 19:30
EMTA, EKA ja TLÜ BFM kutsuvad Põhjala tehasesse teaduskohvikusse, mille keskmes on loovuurijad
Esmaspäeval, 27. mail kell 18.00 toimub Põhjala tehase AnkruSAALis (Ankru 10, Tallinn) aruteluõhtu, kus Eesti Muusika- ja Teatriakadeemia (EMTA), Eesti Kunstiakadeemia (EKA) ja Tallinna Ülikooli Balti filmi-, meedia ja kunstide instituudi (TLÜ BFM) loovuurijad avavad oma praktika ning teadustöö tagamaid ning arutletakse loovuurimuse olemuse, meetodite ja väljundite üle.
Loovuurimus on mitmekesistuva teadusmaastiku üks olulisi väljundeid, mis ühendab seni eraldiseisvana käsitletud loomingulisi praktikaid ja teadustegevust. Eesmärk on ühiskonna ja kultuuri seisukohalt oluliste uute teadmiste loomine ja nende jagamine, kultuuri rikastamine uut laadi vormide ja praktikatega, jätkusuutlik elukeskkonna ja toote- või teenusearendus (sh selleks vajalike innovaatiliste tehnoloogiliste lahenduste väljatöötamine). Loovuurimus seob loomevaldkondi laiemate ühiskondlike protsesside ja probleemidega ning teadvustab kriitiliselt loometegevuse rolli maailmas.
Teaduskohviku vestlusringis osalevad loovuurijad Jane Remm (EKA), Marta Konovalov (EKA), Elen Lotman (TLÜ BFM), Juhan Uppin (EMTA), modereerib EMTA kaasaegse improvisatsiooni lektor Jaak Sikk.
Ühtlasi lansseeritakse uhiuus loovuurimuse parimaid praktikaid tutvustav koduleht ning Juhan Uppin (PhD) esitleb oma äsja ilmunud raamatut „Teppo tüüpi lõõtspilli traditsioonilise mängustiili kujunemine 20. sajandil ja traditsiooniteadliku esituspraktika loomine“ (EMTA Loovuurimused 6). Raamatut on võimalik kohapealt osta soodushinnaga.
Teaduskohvikus pakutakse kuulajatele kohvi-teed ja suupisteid. Muusikalise etteaste teeb Juhan Uppin.
